02002D0758(01) — DA — 25.09.2002 — 001.002

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS BESLUTNING af 10. oktober 2001 om en procedure i henhold til EF-traktatens artikel 81 (Sag COMP/36.264 — Mercedes-Benz) (meddelt under nummer K(2001) 3028) (Kun den tyske udgave er autentisk) (EØS-relevant tekst) ►C1 (2002/760/EF) ◄ (EUT L 257 af 25.9.2002, s. 1)





Berigtiget ved:









▼B

KOMMISSIONENS BESLUTNING

af 10. oktober 2001

om en procedure i henhold til EF-traktatens artikel 81

(Sag COMP/36.264 — Mercedes-Benz)

(meddelt under nummer K(2001) 3028)

(Kun den tyske udgave er autentisk)

(EØS-relevant tekst)

►C1 (2002/760/EF) ◄







Artikel 1

DaimlerChrysler AG samt selskabets forgængere, Daimler-Benz AG og Mercedes-Benz AG, har selv eller via deres datterselskaber, Mercedes-Benz Espana SA og Mercedes-Benz Belgium SA, overtrådt EF-traktatens artikel 81, stk. 1. De har truffet følgende foranstaltninger til at begrænse parallelhandelen:

— fra den 6. februar 1996 fik alle agenter i Tyskland instruks om så vidt muligt kun at levere de leverede nye biler af navnlig W 210-serien til kunder i deres aftaleområde og undgå intern konkurrence; disse foranstaltninger var i kraft indtil den 10. juni 1999

— fra den 12. september 1985 fik deres agenter i Tyskland instruks om i forbindelse med ordrer på nye biler fra udefrakommende kunder at forlange et acontobeløb på 15 % af bilens pris; denne foranstaltning er ikke hidtil blevet bragt til ophør

— har begrænset leveringen af personbiler til lager til leasingselskaber fra den 1. oktober 1996 og indtil i dag

— har deltaget i aftaler til at begrænse ydelsen af rabatter i Belgien, som blev besluttet den 20. april 1995 og ophævet den 10. juni 1999.

Artikel 2

DaimlerChrysler AG skal straks efter meddelelsen af denne beslutning bringe de i artikel 1 omhandlede overtrædelser til ophør, såfremt dette ikke allerede er sket, og må ikke erstatte disse med begrænsninger med samme formål eller virkning; DaimlerChrysler AG skal navnlig senest to måneder efter meddelelsen af denne beslutning:

— ophæve rundskrivelse nr. 52/85 af 12. september 1985 gennem rundskrivelser til de tyske agenter og kommissionærer, for så vidt som den indeholder en instruks om at forlange et acontobeløb på 15 % af udefrakommende kunder, når disse bestiller en personbil

— fjerne de bestemmelser i de tyske agenturaftaler og de spanske forhandleraftaler, som forbyder salg af nye biler til lager til leasingselskaber. DaimlerChrysler AG skal desuden gennem meddelelse til sine tyske agenter ophæve meddelelsen af 6. august 1996.

Artikel 3

For de i artikel 1 omhandlede overtrædelser pålægges DaimlerChrysler AG en bøde på 71,825 mio. EUR.

Artikel 4

Den i artikel 3 fastsatte bøde indbetales i euro senest tre måneder efter datoen for meddelelsen af denne beslutning på følgende bankkonto tilhørende Kommissionen for De Europæiske Fællesskaber:

642-0029000-95 (kode IBAN: BE76 6420 0095) Banco Bilbao Vizcaya Argentaria (BBVA) (SWIFT: BBVABEBB) Avenue des Arts/Kunstlaan 43 B-1040 Bruxelles/Brussel .

Efter udløbet af denne frist påløber der renter. Disse beregnes efter rentesatsen for Den Europæiske Centralbanks primære markedsoperationer. Skæringsdagen er den første arbejdsdag i den måned, hvor denne beslutning blev vedtaget. Hertil kommer en forhøjelse på 3,5 procentpoint. Den samlede sats andrager således 7,26 %.

Artikel 5

Med hensyn til de i artikel 2 omhandlede forpligtelser pålægges DaimlerChrysler AG en tvangsbøde på 1 000 EUR for hver dags forsinkelse med gennemførelsen af beslutningen. Forsinkelsen beregnes fra udløbet af den frist på to måneder, der er fastsat for gennemførelsen.

Artikel 6

Denne beslutning er rettet til DaimlerChrysler AG, D-70546 Stuttgart.

Denne beslutning kan tvangsfuldbyrdes efter EF-traktatens artikel 256.